Eesti Televisioon läheb sel sügisel Eesti elu keskele, pakub praktilisi teadmisi ja ühendavaid kultuurilisi elamusi. Kõrvuti armastatud telelemmikutega jõuavad ekraanile uued saatesarjad, mis avavad inimeste muresid ja rõõme, inspireerivad hulljulguse ja ettevõtlikkusega ning laiendavad maailmapilti loodusest kultuurilooni.
#000005
"ETV on osa Eesti ühiskonnast ja eestlaseks olemisest ning see peegeldub ka algava sügishooaja programmis," märkis ETV peatoimetaja Marje Tõemäe. Eesti vaadatuim telekanal tuleb sel sügisel mitmekülgse kavaga, kust leiab nii tõsiseid teemasid kui ka kirkaid kultuurielamusi. "Uued saated lähevad Eesti elu keskele ja uurivad, mis on inimestel südamel ja mureks. Lisaks jagame praktilist nõu, rõõmustame muusikaliste üllatustega ning toome vaatajateni kõik sügise olulised sündmused. Stardijoonel on valmis ka kõik ETV lipulaevad," lisas Tõemäe.
#000006
Eesti elu ja inimeste keskel
#000007
Esmaspäevast, 6. septembrist stardib ETV ekraanil uus saatesari "Siin me oleme" koos Mirjam Mõttusega. Kümne nädala jooksul uurib ta Eestimaa elanikelt, kuidas nad raskuste kiuste oma unistusi teoks teevad. Olgu need maal elektrita elavad noored pered, karmide nõuete tõttu salaja sigu pidavad talupidajad või üksikud eakad, kes otsivad kaaslast. Et õnn võib saabuda ka kõrges eas, tõestab avasaates elurõõmus paar, kes kokku sai alles 81-aastaselt.
#000008
Eestimaa peale suundub sügisel ka Johannes Tralla, kes mootorratta on vahetanud karavanibussi ja Euroopa kiirteed koduste maanteede vastu. Saatesarjas "Johannese lähetamine" külastab Johannes nii pealinna külje all asuvaid paikasid kui ka äärealasid.
#000009
Juba 11. septembril võtab ETV kaasa Viljandisse ja annab võimaluse kaasa elada kolme mehe hullumeelsele unistusele ehitada ühe nädalaga valmis restoran. Eksperimentaalses saatesarjas "Restoran 0" asuvad Põhjaka peakokad Ott Tomik ja Märt Metsallik koos disainer Hannes Praksiga looma endisesse pesumajja toidukohta – nad proovivad seda teha null-suuruse eelarve, meeletu taaskasutamise ja üliväikese rohelise jalajäljega.
#000010
Nii nagu Eesti ühiskond, võtab ka ETV sel sügisel tähelepanu alla valimised – augusti lõpus on fookus presidendi valimistel ja sügise edenedes kohalike omavalitsuste valimistel. Vaataja kutsutakse tähistama veel teadlaste ööd, Eesti filmi- ja teleauhindasid, rahvusvahelist muusikapäeva, aasta õpetaja galat ning teisi sügise tähtsündmusi.
#000011
Sel sügisel jagab ETV nii raha- kui ka tervisetarkust, mõlemad teemad tõukuvad Eesti inimeste ajakajalistest küsimustest. 2. septembril alustav "Rahamaraton" pakub nõu ja tuge algajale investeerijale ning jagab seda teekonda alustanud inimeste kogemusi. Kuidas oma rahaasjad korda teha? Kuidas alustada investeerimisega? Mis on aktsia ja fond? Oma kogemusi jagavad Kristi Saare, Jaak Roosaare, Liisi Kirch, Ivo Linna, Kadri Rämmeld, Mati Kaal, Egert Milder jt.
#000012
Terviseteemade teejuhiks on 11. septembril alustav saatesari "Tervist!", milles Katrin Viirpalu läheb haiglatesse, kliinikutesse ja perearstikeskustesse, et mõista Eesti inimeste küsimusi ja muresid, millega arsti poole pöördutakse. Koostöös spetsialistidega avatakse erinevate tervisemurede olemust, otsitakse vastuseid ja kummutatakse väärarusaamu.
#000013
Laupäeva õhtutesse lisandub 11. septembrist uue saatena veel kultuurilooline "Ühe maja lugu". Owe Petersell toob vaatajate ette lood legendaarsetest majadest, teiste seas näiteks Tallinna kunstihoonest, EÜS-i majast Tartus, Seewaldi kompleksist, presidendi kantseleist Kadriorus, rahvusraamatukogust ja mujalt. Vaataja viiakse nende kuulsate majade salasoppidesse ja räägitud lugude kaudu avaneb kirju ajalugu.
#000014
Septembri neljapäevad on alates 9. septembrist muusikaliste elamuste päralt, sest koos ETV2-ga tuuakse vaatajateni sel suvel toimunud kontserdid. Valikut jagub igale maitsele Rita Rayst Ain Angerini. Juba oktoobris alustab ETV-s täiesti uus muusikaline telemäng "Orkestri mängud". Margus Saare juhtimisel panevad teadmised proovile kuulsad eesti muusikud, heliloojad ja kontserdikülastajad, teiste seas Elina Nechayeva, Lauri Leesi, Lauri Vasar, Maria Faust, Mart Sander, Johan Randvere jpt. Muusikalisi elamusi pakuvad Eesti tipporkestrid koos solistidega, kelle esituses kõlab ooper, filmimuusika, operett, muusikal ja sümfoonia.
#000015
Juba septembris käivitub taas suure hooga Eesti Laulu konkurss, et anda uutele tulijatele ja kogenud tegijatele võimalus tutvustada enda loomingut suurimale publikule Eestis.
#000016
Tarkusepäeval, 1. septembril kulmineerub suure finaaliga noorte teadusvõistlus "Rakett 69", mis juhatab sümboolselt sisse teadust ja tarkust täis telesügise. Juba 7. septembril alustab ETV-s palju vastukaja pälvinud hariduslik eksperimendisaade "Maailma kõige targem rahvas", kus saatejuht Urmas Vaino paneb koos hariduspsühholoogidega proovile päris pisikesed õppijad, aga ka täiskasvanud.
#000017
12. septembrist asetab Eesti teadlaste põnevad uurimisteemad korraga nii luubi alla kui ka pjedestaalil teadussaate "Uudishimu tippkeskus" värske hooaeg, mida sel sügisel juhivad Maarja Merivoo-Parro ja "Rakett 69" vilistlane Karl Vilhelm Valter. Sügise edenedes jõuab vaatajate ette teinegi teadussaade "TeadusEST", milles Erle Loonurm tutvustab teadlaste ja ettevõtete koostööna sündivaid uusi lahendusi.
#000018
Loodusteaduste huvilisi ja muidu loodusesõpru kosutab ETV kolmapäevaste lühilugude sarjaga "Kaduva maailma lävel", mis avab Eesti looduse ohustatud liikide lugusid.
#000019
Augusti lõpuga algav sügishooaeg pakub taaskohtumisrõõmu ka kõigi seniste lemmikutega. 30. augustil võtavad "Ringvaate" stuudios taas kell 19 koha sisse Marko Reikop ja Grete Lõbu ning järgneva kahe nädala jooksul naasevad ETV ekraanile järjest "Esimene stuudio", kultuurisaade "OP", "Hommik Anuga", "Osoon", "Pealtnägija", "Õnne 13", "Maahommik" ja "Prillitoos". Oodata on ka uusi "Noore meistri" osasid ning uute maitsetega kostitab Angelica Udekülli juhitud "Suus sulav Eesti".
#000020
Samuti jõuab vaatajate ette kirju valik hittsarjadest. Juba 29. augustil alustab "Äraostmatute" kauaoodatud kuues hooaeg ja 5. septembrist lisanduvad pühapäevadesse"Grantchesteri" uued osad. Oodata on järgesid ka menukitele "Midsomeri mõrvad", "Vera", "Shetland", "Rannahotell", "Uued õed" jt. Uusi elamusi pakuvad suurejooneline ajastusari "Belgravia", krimipõnevik "Vigil", pingeline krimidraama "Ülestunnistus" jt.
#000021
Jaan Mettik: putuktoidulised taimed vajavad kasvamiseks palju vett
#000022
Pereettevõte valmistab Tartu külje all nii tšillimoosi kui ka marineeritud küüslauku
#000023
Marju Himma: rahatarkuse saated kõnelevad rikaste ja vaestega erinevalt
#000024
ETV asub laupäeviti tutvustama tuntud majade lugusid
#000025
ETV+ paneb sügisel proovile nii saatejuhid kui ka vaatajad
#000026
ETV uus saatesari "Rahamaraton" jagab praktilist rahatarkust
#000027
Marje Tõemäe: uue hooaja märksõnaks on kahtlemata maale minemine
#000030
Vaata "Reeturi" uue hooaja treilerit
#000031
20. augusti ülekannetele elasid kaasa sajad tuhanded televaatajad
#000032
Galerii: selgusid Eesti filmi- ja teleauhindade nominendid
#000034
Fotod: "Terevisioon" alustas sügishooaega Narvas
#000035
Piltuudis: loomaaia värske asukas Makalu pääses esimest korda külastajate ette
#000036
Kunstnik Epp Margna paneb regilaulud lõuendile
#000037
Galerii: "Rakett 69" osalised õpivad meeskonnatööd
#000040
Rahvusringhääling tähistab eesti kirjanduse päeva
#000041
Budismi instituudi direktor: lääne inimesi on haaranud ekstreemsustega elamise tahe
#000043
Muusikaettevõtja: suurepärased artistid tahavad kogu aeg paremaks saada
#000044
Uus võistlussaade otsib värskeid tantsutalente
#000046
Carri Ginter: vähk muutis mind rahulikumaks ja tänulikumaks, aga ka kannatamatumaks
#000047
Selgus Eesti Laulu finaali esinemisjärjekord
#000049
Youtuber'ist mööblirestauraator: sain aru, et see on kullaauk
#000050
Galerii: Minimal Windi debüütalbumi esitluskontsert
#000052
Galerii: "Eesti mängu" avasaates astuvad võistlustulle armastatud muusikud
#000054
Galerii: Eesti Laulu teine poolfinaal
#000056
ETV saatejuhid jagasid "Ringvaates" nätsumeenutusi
#000058
Video: "Terevisioonis" tehti harjavarrega trenni
#000059
Mia: töö ja pere on paigas, nüüd on eneseteostuse aeg
#000062